
تحصيل لزة الزثر 


إن الحمد لله أحمده -تعالى- وأستعينه وأستغفره» وأعوذ بالله -تعالى- 
من شرور أنفسنا ومن سيئات أعمالناء من يهده الله فلا مضل له» ومن 
يضلل فلا هادي له. وأشهد أن لا إله إلا الله وحده لا شريك له. 
وأشهد أن محمدًا عبده ورسوله. اللهم صلّ على محمدٍ وعلى آل محمد 
كما صليت على إبراهيم وعلى آل إبراهيم إنك حميدٌ مجيد. اللهم بارك 
على محمد وعلى آل محمدٍ كما بارکت على إبراهيم وعلى آل إبراهيم 
إنك حميد مجيد. 

"يا ايها الاس انَقُوا رَبَكُمْ الذي حَلَقَكُم مَن تفس 






"تحصيل لذة الذكر ووسائله" من سلسلة "مختصر منهاج القاصدين" 362 


شبكة الطريق إلى الله way2allah«com‏ 

وَاجِدَةٍ وَخَلَقَ مِنْهَا رَوْجَهَا وَبَثْ مِنْهُمَا رجالا كثيرا وَنِسَاءَ > وَانَقُوا الله 
الذي تَسَاءَلُونَ به وَالْأَرْحَامَ ‏ إن الله كَانَ يكم ر رَقِيبًا" "يا 
بها الَْذِينَ 3 انَُوا الله وَقُولُوا قَولاً سدِيدا* يُصْلِح لَكُم أَعْمَالكُمْ 
وَيَغْفِرْ لَكُمْ ذَنُوبَكُمْ وَمَنْ يُطِعْ الله وَرَسُولَهُ فَقَدْ فار فَوْزَاً عَظيماً" 






أما بعد فإن أصدق الحديث كلام الله -تعالى-» وإن خير الهدي هدي 
محمد -صلى الله عليه وسلم-. وإن شر الأمور محدثاتها. وكل محدثة 
بدعة, وكل بدعة ضلالة وكل ضلالة في النار. 

ثم أما بعد, فإخون في الله أنا أحبكم في الله وأسأل الله -جل جلاله- 
أن يجمعنا بهذا الحب في ظل عرشه يوم لا ظل إلا ظلهء اللهم اجعل 
عملنا كله صالحاء واجعله لوجهك خالصاء ولا تجعل فيه لأحد غيرك 
أحبتي في الله هذا فرع التركية من مدرسة ربانية» وفيه شرح كتاب 
مختصر منهاج القاصدين» أسأل الله -جل جلاله- أن يرحم مؤلفوه. 
وأن يجزيهم عنا وعن الإسلام والمسلمين خير الجزاءء وقد قطعنا شوطًا 

فيه وفاجأن بعضهم بالأمس بعد أن استمع إلى الحلقة الخامسة 
والعشرين» أن قال: خمس وعشرين حلقة وقطعنا سبعين صفحة من 
الكتاب» على متى ينتهي الكتاب؟ وهذا السؤال أيها الإخوة أجيب 
عليه مباشرة» ولك كم سنة لم تصنع شيئاً؟ فلما تستطيل علينا سنوات 
نقطع فيها كتاباً؟ اصطبرء وخصوصًا أن هذا أمر تربية» والتربية تحتاج 
إلى مكث, وقد ذكرت هذه الجملة في أصول الفكر الدعوي أن التربية 
كالحرب تحتاج إلى الرجل المكيث الذي بملك فضيلة الصبر والانتظار, 
المستعجلون مع السلامة نورتونا الشوية الزغنطتين دول» حصلت 
البركة» حقيقي قعدتكم بيتشبع منهاء أما من بملك فضيلة الصبر 
والانتظار فابقى معناء ابقى معنا ويلطعوا ساعة إعلانات وبيبقى» ابقى 
معنا ولن نلطعك» طالما معنا ستستفيد. أحبكم في الله. 


أيها الإخوة ڪن في الكلام على الذكر, اللهم ذكرنا بك فلا ننساك 
اللهم اجعلنا من الذاكرين الله كثيرا والذاكرات. 

الذكر منزلة عظيم من أعظم النازل» وكما قلت أن مقياس انضباط 
قلب العبد مع الله بالذكر» واحد يقول لي طب ما انت قلت في القرآن 
إن حالتك مع القرآن هي حالتك مع الله ما هو القرآن من الذكر, هو 
أفضل الذكر, فحال الذكر هو حالك مع الله -سبحانه وتعالى-. وحين 
فررت الأوراق؛ كلام الشيخ في مختصر منهاج القاصدين في موضوع 
الذكر لم أجد مسألة تحصيل لذة الذكر» فرجعت إلى كتاب في تحصيل 
لذة الذكر اختصار واقتطاف هاء كنت زمان برضه من فترة ميته أسد 
أهل السنة على النت لأنه يدافع وينافح عن علماء أهل السنةء ويرد 
على هؤلاء الذين يشتمون العلماء والدعاة, فيه الكتيب القيم اللي 
امه القواعد الحسان في أسرار الطاعة والاستعداد لرمضان» بيقول إيه؟ 
في القاعدة التاسعة كيفية تحصيل حلاوة العبادات, عجبني كلامه فهنقله 
كله على بعضه ولو إن أنا عارف هو غشه منين بس أنا بقى عاجبني 
اختصاره» "أما كون الطاعة ذات حلاوة فيدل له -قوله صلى الله عليه 
وآله وسلم-: ذاق طعم الإعان", كتير قلت الكلام ده برضه» الإيمان 
له طعم. الإيمان له إيه؟ طعم يتذاق» ذاق طعم الإعان, له طعم يتداق» 

والطعم ده طعمه إيه؟ حلوء بدليل وجد بن حلاوة الإيمان, يبقى لازم 
نأصل التلات مسائل دولء إن الإجان له طعمء اتنين الطعم ده يتداق» 
والطعم ده حلو» فعشان كده بندور على حلاوة الطعم. وهروح ناقلك 
على طول كلمة الصوفية إن حلاوة الطاعات مسمومة فإياك أن يتعلق 
قلبك بماء دوقها وما يتعلقش قلبك بماء يعني إيه؟ يعني لما تدوق حلاوة 
الطاعات» حلاوة الصلاة» حلاوة الصيام» حلاوة الذكر» حلاوة تلاوة 
القرآن» حلاوة قيام الليل» حلاوة الحج والعمرة» اوعى بقى تحج عشان 
حلاوة الحج, حج لله مش عشان الحلاوة, وإلا تقتله كحلاوة الطعم, 


يقول: "أما كون الطاعة ذات حلاوة فيدل له قوله -صلى الله عليه 
وسلم- ذاق طعم الإيمان من رضي بالله ربا وبالإسلام دينًا ومحمدٍ 
رسولًا -صلى الله عليه وآله وسلم-, وقوله -صلى الله عليه وآله 
وسلم- ثلاث من كن فيه وجد حلاوة الإيمان: من كان الله ورسوله 
أحب اليه سواهماء ومن كان يحب المرء لا يحبه إلا لله ومن كان یکره 

أن يرجع في الكفر بعد إذ أنقذه الله منه كما يكره أن يلقى في النارء وما 
ى رسول الله -صلى الله عليه وسلم- أصحابه عن الوصالء قالوا: 
إنك تواصل» قال: إن لست كهيئتكم إن أَطْعَم وأَسْقَى -صلى الله 
عليه وآله وسلم-. إن أَطّْعَم وأَسْقَىء وني لفظ إن أظل عند ربي يطعمني 
ويسقيني» وني لفظ إن لي مُطَعِما وساقيًا يسقيني, قال ابن القيم: وقد 
غلظ حجاب من ظن أن هذا طعامٌ وشرابٌ حسيي للفمء ثم قال: 
والمقصود أن ذوق حلاوة الإيمان والإحسان أمرٌ يجده القلب تكون 
نسبته إليه كدسبة ذوق حلاوة الطعام إلى الفم", يبقى الحلاوة دي ما 
بتبدأش باللسان بقى» بتبدأ بإيه يا عم الشيخ؟ بتبدأ بالقلب. القلب 
هو اللي يجس الحلاوة دي» حاجة حلوة» بس حلاوة تداق بالقلب, 
زي ما قلت كده في الجمعة؛ في زمن الكابة اللي احنا عايشينه والحزن 
والألم والهم والنكد والضنك والكرب اللي احنا عايشينه يَتَلَمّح المؤمن 
شبح ابتسامة» أي حاجة بس تخليه يفرح, ولا يجد الفرحة في قلبه إلا 
حين يفكر في رضا الله لو الإنسان يفكر كده يا سلام لو ربنا راضي 
عني» هو الإحساس ده» إحساس الفرحة والسعادة في القلب» بإحساس 

إن ربا راضي» زمان بقى اما کان الواحد فعلًا ربنا كارمنا في شغل في 
الدعوة تروح هنا وتعمل هنا وتسوي هنا وتجري وتننطط وتقابل ده 
وتعمل ده ويبجي آخر الليل ساعة فعلاً الواحد ما ينام على السرير 
كده منهك من الجهد والتعب تلاقيه يبتسم ينام مبتسم» الحمد لله إن 
ربنا قدرنا إن احنا نعمل ده» الراحة والسعادة بأداء معاليك. 


الشاهد يقول الشيخ رضا: "واعلم أولًا أيها السالك في مرضات إلمك 
أن كلمات القوم في هذا الباب رسوم» وإرشادامّم في هذا الباب عموم, 
ولا تبقى إلا الحقيقة الثابتة في نفسهاء وهذه لا ينالها إلا من أناله الله 
إياهاء ومن ذاق عرف فكن من هذا على ذكر" 

اللّه؛ كلام زي الفل» مش أنا قلت كده قلت غلام معلم الولد رضا ده. 
ربنا يكرمه استعير كلمة الشيخ سيد حسين العفان. لما كان في زمان 
الشغل بقى وكنا عاملين أسبوع ثقافي في بني سويف عند بلد الشيخ 
سيد» وجاب المشايخ الشيخ صفوت نور الدين» ووراهم مش عارف 
شيخ مين؟ والشيخ مين؟ والشيخ مين؟ وكل كل دعاة مصر راحوا 

ساعتها ما شاء الله وآخر واحد كان مين؟ كان عمك الشيخ رضاء 
فوقف الشيخ سيد حسين يقول إبه؟ يقول لهم شوفوا أنا جبت لكم 
بقى كل اللي بيتكلموا عربي ما بتفهموش عربيء جبت لكم واحد 
أعجمي بقی» تايلاندي يكلمكم؛ عشان اللي ما بيفهمش عربي نكلمه 
بالتایلاندي» الله يكرمه الشيخ رضاء رغم إن هو تايلاندي إلا إنه من 
أفصح من رأيت في حياق, ما شاء الله متمكن في اللغة العربية» أستاذ 
ورئيس قسم» بيقول إيه؟ 

"واعلم أيها السالك في مرضات إهك أن كلمات القوم في هذا الباب 
رسوم» وإرشاداتهم في هذا الباب عموم, ولا تبقى إلا الحقيقة الثابتة في 
نفسهاء وهذه لا يناها إلا من أناله الله إياهاء ومن ذاق عرف. فكن من 
هذا على ذكرء لأننا سنسوق إليك كلامًا لا يفهمه غليظ الحجاب 
كثيف الرين» فان استعصى عليك الفهم فلن نبادر إلى اعام صلتك 
بالله» بل نقول لك أتهم قراءة الباب ونفذ ما سنوصيك به ثم أعد قراءة 
هذه السطور, فإن وجدت الأمر كما وصفنا فاحمد الله الذي أذاقك< ‏ 
طعم الإبمان وحلاوة الطاعة, بدءً يجب أن تعلم أن الفكر لا يحدء 

واللسان لا يصمت» والجوارح لا تسكن» فإن م تشغلها بالعظائم شغلت 
بالصغائر» وإن ل تُعِْلَها في الخير عَمِلَت في الشر» إن في النفوس رکون 
إلى اللذيذ والهين» ونفورًا عن المكروه والشاق» فارفع نفسك ما 
استطعت إلى النافع الشاق» وروضهاء وَسُّسْهًا على المكروه الأحسن, 
حتى تألف جلائل الأمور وتطمح إلى معاليهاء وحتى تنفر عن كل دنية, 
وترباً عن كل صغيرة, علمها التحليق» تكره الإسفاف. -هي مين؟ 
نفسك-. علمها التحليق تكره الإسفاف, عرفها العز, تنفر من الذل, 
أذقها اللذات الروحية العظيمة, قر اللذات الحسية الصغيرة" 


صح كده. ها قلنا الولد اللي بيتوب ولسه هذا الأمر عايز معالجة» مش 
عارف هيتسنى ان احنا ان احنا نعمل اللقاءات دي» هنا؟ في الموقع 
يعني؟ ولا ربنا هيكرم في حتة تانية» عايز فعلا مع دعاة العصر أناقش 
عدة مسائل, منها هذه المسألة,» مسألة إن الولد يبقى بتاع بانجو وهيروين 
وبنات ومزيكاء وييجي يلتزم؛ يلتزم شهر واتنين وتلاتة وخمسة وقانية 
تمن شهور يا ابني ولا كام؟ ثمانية ولا تسعة؟ تمن شهور تسع : 

وبعدين لقيته راح» رجع تاني للهرويين» مش راح يعني في شوية فتور, لا 
راح» ويغيب شهرين تلاتة وييجي» بس عمره ما هبيجي زي الأول 
هبيجي برضه إبه؟ نص ونصء وبعدين يروح» ويبجي وبعدين يروح ما 
يجيش تان» أو يجي نص ونصء يبقى شغال في الدين» وبرضه مع البنات» 
دي مشكلة عايزة ها حل» وأنا من زمان قلت الحلء بس أنا باقول دايا 
يا إخوة -أنا بحبكم في الله. الكلام ده مفروض يروح بقى لأصول الفقه 
الدعوي- بس كلها حتة واحدة الحمد لله فرق بين الكلام النظري 
وبين إن الناس تعيش الكلام ده. الكلام اللي احنا بنقوله ده عشان 
العلاج محتاج تسقيه للناس بععلقة, يعني الواد مصطفى., تاب يا ابني ولا 
ضاع خلاص؟ ضاع خلاص, الحمد لله الواد التاني بتاع الزمالك 
الكونغو فو ده امه إيه؟ ما اعرفش برضه راح فين؟ تاه وضاع» التالت 
والرابع العيال دي كانوا جم والتحواء وحفظوا قرآن وقاموا الليل 
وحضروا خطب ودروسء إيه اللي ضيعهم؟ عارف إيه اللي ضيعه؟ إنه 
بيجي بلیل» بعد ان احنا ما ننام والناس تنام» أو كل واحد يروح بيته 
وهو يقعد كده. هعمل إيه دلوقتي؟ لا فيه بنت يتصل جاء ولا سيجارة 

يطلع البلكونة يدخنهاء ويقعد يفكر. فاضي قاعد كده, إيه اللي يحصل؟ 
يروح يقلب في الدرج» لقى سيجارة» لقى صورة» لقى سي دي» وهو 
بيقلب في البيت, ما هو قاعد لوحده بيقلب في الأوضة, فراغ» هو 
دخل بحماس. الحماس ده استوعب اللي هو قدامه» وبعدين مالقاش 
حاجة تكمل معاه» ماتقوليش قل له قم الليل» هو مش قادر قوم هو 
عايز حد يقومه» محتاج حد یذگره» محتاج حد يدوقه, عشان يدوق 
فلذلك تجد إن الإنسان ده لو داق في الأول» عشان كده أنا كده قلت 
الول الى ببلتزم قل هم ادل هم طخ السجود كه ١0‏ بالتعاءان. ري 
محمد حسين يعقوب كده على طول تقول له ده طعم ما يتوصفش, 
يتحس مايتقالش, لاء لازم نقول بقى, لازم تقول طعمه إيه؟ شكله إيه؟ 
لازم عشان الواد يحاول يجيبه, يحاول يحسه. يحاول يعيشه. ما هو تعرف 
يقول لك الفراغ ده كان حله إيه؟ إنه لازم استبدال اللذات -اللي 
فكرن بالكلام ده- استبدال اللذات الحسية الصغيرة بلذات روحية 
عظيمة, لازم ادي له بديل عن البنت» لازم ادي له بديل عن السيجارة, 
لازم ادي له بديل عن شلة الأنس, لازم ادي له لذّات يعيش فيها 

عشان ما يرجعش تان للهباب» لازم» ده الحل الوحيد» ولذلك زي ما 
بقول كده. ده ا لجال الصعب أو عنق الزجاجة اللي بتعيشه الدعوة, إن 
مفيش محاضن تربوية تستوعب هؤلاء الشباب» لو دخل هو في محضن 
تربوي ا محضن التربوي ده استوعبه ماكنش یفلت تاني. 


أيها الأحبة يقول الشيخ -عليه رحمة الله وهو عايش-: "ودومًا نلح 
على علو الهمة باعتبارها عنصرًا جوهريًا في أي سعي عظيم» وأي سعي 
أعظم من سعي الآخرة؟ قال -تعالى-: "وَمَنْ أَرَادَ الآخرَة وَسَعَى ها 
سَعْيَهًا -سبحان الملك, وسعى ها إيه؟ سعيهاء خاص جاء يبقى الآخرة, 
مش أي سعي» وسعى ها سعيهاء السعي المناسب ها للآخرة- وهو 
كل خير- أن حلاوة الطاعة ملاكها في جمع القلب والهم والسر على 
الله ملاك حلاوة الطاعة في جمع الحم والقلب والسر على الله احنا 
قلنا لك خلي الأصل ده معانا لا يتخلف» طول مرحلة تربيتناء ما 
تنساش أبدًا ولا لحظة إن الأصل في التربية؛ جمع القلب على ما فيه 

الحال, يعني وأنا باقرأ قرآن يبقى دماغي مش في حاجة غير القرآن, 
مش في حاجة غير في الآية اللي انا باقرأ فيهاء وأنا بصلي يبقى دماغي 
في الصلاة» وأنا بسمع يبقى تركيزي في السماع» وأنا باذكر يبقى تركيزي 
الذكرء في حركة لسان» هو ده. جمع القلب على الحال, اللي أنا فيه 
يفسره ابن القيم قائلا: اللي هو إيه؟ أيوه جمع والهم والسر على الله 
يفسره ابن القيم قائلا: "هو عكوف القلب بكليته على الله -عز وجل- 
> لا يلتفت عنه بمنةً ولا يسرة", عكوف القلب» كلام مش عايز زعيق› 
بس الزعيق بيجيب تركيزء عكوف القلب بكليته على الله -عز وجل- 
> لا يلتفت عنه عن إيه؟ عن اللّه. هو إيه؟ القلب. لا يلتفت عنه, 
القلب لا يلتفت عن الله بمنة ولا يسرة, فإذا ذاقت الحمة طعم هذا 
الجمع اتصل اشتياق صاحبهاء وتأججت نيران الحبة والطلب في قلبه, 
الله! إيه يا عم الكلام الكبير ده؟ ابن القيم بقى» ابن القيم بيقول لك 
إزاي تجمع قلبك, فلما تجمعه. ومايلتفتش بيمين ولا شمال, إذا متك 
داقت طعم الجمعية دي جمع القلب على الله اتصل اشتياق صاحبهاء 
وتأججت نيران الحبة والطلب في قلبه. 

ثم يقول ابن القيم -عليه رحمة الله-: "فلله همة نفس» قطعت جميع 
الأكوان. وسارت, فما ألقت عصا السير إلا بين يدي الرحمن -تبارك 
وتعالى-» فسجدت بين يديه سجدة الشكر على الوصول إليه. فلم 
نزل ساجدة حتى قيل لها: "يا ها لسن المطْميئة ازجمي إل ريك 
راضيَة مَرْضِيةَ فَاذْخُلِي في عِبادي وَاذْخْلِي جَنّي ' > فسبحان 
من فاوت بين الخلق في هممهم. حتى ترى بين الحمتين أبعد ما بين 
المشرقين والمغربين» بل أبعد ما بين أسفل سافلين وأعلى عليين» وتلك 
مواهب العزيز الحكيم "ذلك قَضْل الله يُْتِيهِ مَن يَشَاءُ وال ذو الْمَضْلٍ 
الْعَظِيم" > ثم يقول الشيخ ابن القيم -عليه رحمة الله وبركاته- 
: "وهكذا جد لذة غامرة عند مناجاة ربه, ا به» وقربًا منهى حق 
بصير كأنه يخاطبه ويسامره» ويعتذر إليه تارة ويتملقه تارة ويثني عليه 
تارة» حتى يبقى القلب ناطقًا بقوله أنت الله الذي لا إله الا أنت» من 
غير تكلفٍ له بذلك» بل يبقى هذا حال له ومقامّاء كما قال البي - 
صلى الله عليه وسلم-: "الإحسان أن تعب الله كأنك تراه"'» هكذا 
خاطبته ومناجاته له. كأنه بين يدي ربه» فيسكن جأشه., ويطمئن قلبه, 





١‏ صحيح البخاري 

فيزداد لمجا بالدعاء والسؤال تذللا لله الغني -سبحانه-» وإظهارًا لفقر 
العبودية بين يدي عز الربوبية» فإن الرب -سبحانه- يحب من عبده أن 






يسأله. ويرغب إليه. لأن وصول بر الله. وإحسانه إلى العبد موقوف 


على سؤاله؛ "اذْعُون أسْتَجب" > "أجيبْ دَعْوَةَ الداع إِذَا 
دَعَانٍِ" > يبقى وصول بر الله وإحسانه إلى العبد موقوفٌ 


على سؤال العبد إياه» -سبحانه- بل هو المتفضل به ابتداءً بلا سبب 
من العبد, ولا توسط سؤاله وطلبه» بل قدر له ذلك الفضل بلا سبب 
من العبد» ثم أمره بسؤاله والطلب منه إظهارًا لمرتبة العبودية والفقر 
والحاجة» واعترافا بعز الربوبية وكمال غنى الرب وتفرده بالفضل 
والإحسان» وأن العبد لا غنى له عن فضله طرفة عين» فيأق بالطلب 
والسؤال إتيان من يعلم أنه لا يستحق بطلبه وسؤاله شيئًا ولكن ربه - 
تعالى- يحب أن يأل وَيُرْعَب إليه ويُطْلّب منه". ثم قال ابن القيم: 
فإذا تم هذا الذل للعبد, -اللهم إنا نسأل أن تجعلنا أذل خلقك لك» 
وأعز خلقك بك» أفقر خلقك إليك وأغنى خلقك بك ثم فإذا تم 
هذا الذل للعبد تم له العلم لأن فضل ربه سبق له ابتداءً قبل أن يخلقه, 

مع علم الله -سبحانه وتعالى- به» وتقصيره, وأن الله -تعالى- لم بمنعه 
علمه بتقصير عبده» أن يقدر له الفضل والإحسان, فإذا شاهد العبد 
ذلك اشتد سروره بربه. وبمواقع فضله وإحسانه وهذا فرح محمود غير 
مذموم» قال -تعالى-: + مضل الله وَبرخمته فَبذْلِكَ فَلْيَفْرَحُوا هو 
ّا يجْمَعْونَ" يونس »٥۸:‏ مش فرحان بشغله» فرحان, بفضل الله 
عليه -سبحانه 5 2 الشيخ رضا -عليه رحمات الله-. يقول 
الشيخ رضا -رحه الله-. يقول الشيخ رضا -هداه الله-: "وهذا كلام 
راق يحتاج إلى ترداد لفهمه وتجوال في حنايا نظمه"» أيوه هذا كلام راقي 
بحتاج إلى ترداد لفهمه» رددوا كرروا أكتر من مرة عشان تفهم» وتجوال 
في حنايا نظمه» فأدم جر الحبالٍ ... تقطع الصخر التخيناء ولكننا لا 
ندعك للرسوم والإشارات وعموم تلك العبارات» بل تلج بك إلى واقع 
عملي تكابد به حقائق الخدمة, وتتجلى لك من ورائه دقائق علم 
السلوك. فتستغنى- أيها النابه العابد- بالمثال الواحد عن ألف شاهد. 
هاك جملة من 5 التي يؤديها كل الناس» ولكن تعال لننظر كيف 


خر 

يجب آل تؤدى وتقام" الحلقة الجاية, بحبكم ق الله والسلام عليكم 

وسائل تحصيل لزة الزقر 





أعوذ بالله من الشيطان الرجيم» بسم الله الرحمن الرحيم. 

الحمد لله رب العالمين» والصلاة والسلام على أشرف المرسلين, سيدنا 
محمد وعلى آله وصحبه أجمعين. 

أما بعد 

فإخوت في الله؛ والذي خلق الحبة وبرأ النسمة إنى أحبكم في الله. 

ما زلنا في فرع التزكية في كتاب مختصر منهاج القاصدين. هذا هو الدرس 
السابع والعشرون في هذا الفرع» وكنا تكلمنا في مسألة لذة العبادات 
في اللقاء الماضي نقلا عن الشيخ رضا صمدي في كتابه القواعد الحسان 
في أسرار الطاعة والاستعداد لرمضان. لندلف منه إلى تحصيل حلاوة 
الذكر. ذكر الله -عز وجل-. 


قال الفيروزآ بادي في القاموس: "الذكر بالكسر الحفظ للشيء» وما زال 
مني على ذكر وذكر أي تَذَكْر ويبمذا تعلم أن الذكر حقيقةً في الحفظ 
والتذكر والاستحضارء واستخدمَ في الشرع بمعنى جريان اللسان بالثناء 

2 
هو 


على الله وطلب المغفرة منه حتى صار حقيقة شرعية"» يبقى ينبغي أن 
نعلم أن كل لفظة من الألفاظ ها معنى لغوي ومعنى شرعي, فكلمة 
الصلاة مغلا في اللغة: الدعاء, وني الشرع: أفعال مخصوصة. في أوقات 
خصوصة» بميئات مخصوصة. وأذكار مخصوصة, لأداء عبادة مخصوصة, 
بقت الصلاة حاجة تانيةء كلمة الصلاة إذا قلنا صلاة الظهر تعني أمر 
غير مسألة الدعاء. فكذلك الذكر في الحقيقة: الحفظ والتذكر 
والاستحضار؛ شرعًا: جريان اللسان بالثناء على الله وطلب المغفرة منه 
حتى صار حقيقة شرعية» بقت الحقيقة الشرعية إن كلمة ذكر يعني 
جريان اللسان بالثناء على الله -عز وجل-. 

غير أنه غلب من العامة على وظيفة اللسان, فأصبح لا يطلق الذكر 
إلا ويتبادر معنى تحرك اللسان بالأذكار» وشطح غلاة الصوفية فصاروا 
لا يفهمون من الذكر إلا مجالس الرقص والدفوف, وكل ذلك يتناف مع 
كثير من آيات القرآن, يقول -تعالى-: 'وَالّذِينَ إِذَا فَعَلُوا فَاحِشَةَ أَوْ 
ظَلَّمُوا أَنفْسَهُمْ ذَكَرُوا الله فَاسْتَغْفَرُوا لذو" > فذكن 
الله هنا بمعنى استحضار عظمته» وحفظ مقامه وتذكر جلاله وهيبته, 

يؤيده أنه عطف عليه الاستغفار, ذكروا الله فاستغفروا -وهو ذكر-, 
فلو كان معنى ذكروا الله أي جرى اللسان بذكره لتکرر ذكروا الله 
فذكروه. لکن ذكروا الله فاستغفروا يعني ذكروه في قلوبمم فاستغفروا 
بألسنتهم, ولا يقال أن قوله ذكروا الله فاستغفروا من قبيل عطف الخاص 
على العام, لأن هذا من باب التأكيد» والتأسيس أولى من التأكيد. 


سماحة الشيخ رضا يقول: فالمتجه عندنا أن ذكر الله ألزم صفة للمتقين, 
أن ذكر الله ألزم صفة للمتقينء ألزم صفة للمتقين» من لوازم المتقين 
الذكر, ألزم صفة للمتقين, فهم يستحضرون عظمته» ويتذكرون أياديه 
عليهم» فيكون ذلك سببًا في معرفة جرم ذنوبجم فيستغفرون» وتأمل 
قوله -تعالى-: 'فَاسْأَلُوا أَهْلَ الذّكرٍ إن كُنُمْ لا تَعْلَمُونَ" النحل:” 24 
تجد أن الذكر هنا أيضًا بمعنى العلّم, وإذا أجريت ما ذكرناه لك عن 
معنى الذكر هنا فهمت ضرورة أن قوله فَاسْأَلُوا أَهْلَ الذّكر أي الخوف 
من اللّه. والخاشعين له. والمستحضرين لعظمته» وليس هؤلاء إلا العلماء 
لقوله -تعالی-: "إا يَدْشَى الله مِنْ عِبادِه الْعُلَمَاه" فاطر:۲۸. 

نعم أيها الإخوة بل إن قوله -تعالى-: "الَّذِينَ إِذَا ذكِرَ الله وَجِلَتْ 
فُلُويُمْ" الأنفال: ۲ فيه إشارةٌ إلى ما قررناه» فشأن أهل الإبمان الذين 
وردت الآية في سياق وصفهم» توجل قلوجم بمجرد جريان خواطرهم به 
-عز وجل- عند ماع اسم من أمائه أو صفة من صفاته أو أي شيءِ 
يشير إلى مقامه. سبحان الله العظيم, جرد ورود على الخاطرء ذكر الله 
-عز وجل- توجل قلوجم» ولو كان معنى الآية أن المؤمنين توجل قلوجم 
بترداد ذكره وجريان اللسان هجا بالثناء عليه فليس في ذلك مزية, 
فمعظم الناس يوجلون عند ترداد الأذكار بحضور قلب» ولكن القليل 
هم الذين تتفاعل قلوجم بمجرد ورود الخاطر عن الله. الله! كلام زي 
الفل, بمجرد ورود الخاطر عن الله مجرد ورود الخاطر عن الله يعني الله 
-عز وجل- على الخاطر, ذكر الله -عز وجل- على القلب. على 
طول مباشرة تلاقيه قلبه تحصل الرعدة والارتعاشة الإيمانية هذه. 

إذا تكرر ذلك نعلم عندئٍ أن ذكر الله -عز وجل- يكون باستحضا 
عظمته في القلب وليس نوعًا مستقلا بذاته, لأن جريان اللسان بالذ 

دون حراك القلب ليس مقصودًا من الله -عز وجل وتقدس-, قال - 

تعالى-: "لن يَتَالَ الله لخُومُهَا ولا دمَاؤُهَا كن َتَالْهُ الكَفْوَى منک" 
> وقال -صلى الله غلة وسلم-: "التقوّى ها هنا التقؤّى ها 

هنا"" وأشار إلى صدره» وقال أيضا: "إن الله لا ينظرُ إلى أَجْسامِكُم 


ولا إلى صُوركُمْ ولكن ينظرٌ إلى فلوبگ"" 


كان كل التفصيل اللي فات عشان بس إيه؟ نضبط معنى كلمة ذكر 
يعني إيه» مش مقصود با الرقص بتاع الصوفية خالص مالوش علاقة 
ده بالذكر» ده لعب وريج وبعد عن الدين» ومش مقصود بجا تحريك 
اللسان مجرد التحريك استغفر الله استغفر الله استغفر الله يبقى ذكر, 
لاء وإنما المقصود بجا القلب؛ جريان الخاطر بذكر الله هو ده المقصود, 
وعشان كده لما نقول قوله -عز وجل-: 'إِنَا الْمُؤْمِئُونَ الْذِينَ إِذَا ذكرَ 

لله وَجِلَتْ فلومم' إغا للحصر والقصر وفي آخر الآية: "اولك هم 
الْمُؤْمِنُونَ حًا > يبقى معنى كده أن وجل القلب بقى واجب 


" أخرجه أحمد 


" صححه الألباني 

فرض» وياما ناس استغفر الله وسبحان الله ويقعد يقول سبحان الله 
العظيم سبحان الله والحمد لله والله اكبر مية مرة ولا قلبه يتحرك. 

يبقى تحرك القلب هو الأصل» هو المقصود من الذكر» حققنا المسألة. 
بمذا البيان ندرك أن وظيفة اللسان في الذكر يجب أن صل حضور 
القلب» إزاي؟ بتعظيم الله واستحضار هيبته وجلاله» ما هي الوسائل 
التي تحقق هذه الثمرة؟ إيه الوسائل بقى؟ 

يقول ماحة فضيلة الشيخ الإمام الشيخ رضا -عليه رحمة الله-: 


وسائل تحصيل حلاوة الذكر: 

أولّا معرفة المقصود من الذكر, إيه المقصود من الذكر؟! وهو إجلال 
مقام الله والخوف منه» خشيته ومهابته وقدره حق قدره, هو ده المقصود 
من الذكر» يبقى مش مقصود إيه؟ استغفر الله استغفر الله وعملت كم 
مليون والسبحة الألفية! مش ده المقصود؛ المقصود إن يبقى ربنا على 
بالك» والآية اللي في الأول خالص استدللنا بجا قول الله -عز وجل- 
"وَالَذِينَ إا فَعَلُوا فَاحِشَةَ أ ظَلَمُوا أَنفْسَهُمْ دروا الله فَاسْتَغْفَرُوا" يبقى 

ذكروا الله في قلويهم فاستغفروا بألسنتهم. يبقى لازم دي استحضار 
عظمة الله زي ما قلنا كده إن ساعة ما يعصي» يتذكر اسم الله المنتقم 
الجبار» القريب الرقيب» ذو البطش الشديد فيرجع قلبه» فيقول 
استغفر الله, استغفر الله العظيم الحي القيوم الذي لا إله الا هو وأتوب 
إليه. فيطمئن قلبه بذكر الله بذكر الله الودود, الغفور, الحليم» الرحيم» 
الكر» ذو الفضل العظي هو ده الذكرء مش بسبسبس وطرقعة 
السبح وبقت دلوقتي العداد لا ومش كده» ده فيه حاجة جديدة دلوقتقي 
بقى فيه عداد ديجيتال بقى بیکتب»› وبعد كده عند المية يصفّر وعند 
المش عارف إيه يزمر» مش لعبة هي» مش ده المقصود, وإن كنا بنقول 
أذكر بالآلاف بس مش ده المقصود, المقصود أن ده يتحرك. 

وبمذا المعنى يكون الذكر منسحبًا على كل زمانٍ ومكانٍ يوجد فيه 
الإنسان. 


ثانيًا: أن يلحظ الذاكر نعمة الله على الخليقة لنوالهم شرف ذكره» وكرامة 
ورود كلماته على الخواطرء وجرياتها في الجوارح»› مع تلبس هذه الجوارح 

معصيته وجحود آلائه ونعمائه. -سبحان الله- يبقى لسانه كداب 
وسبحان الله العظيم مسموح له إنه يقرا قرآن, وإنه يذكر الله. تبقى عينيه 
كدابة عاصية ومسموح له ينظر بيها إلى المصحف. الحمد لله إن ربنا 
سمح لنا إن احنا نذكره. لما قلنا في تحصيل لذة القرآن فاكرين؟ قلنا إيه؟ 
أول حاجة استحضار عظمة الكلام» الكلام صفة من صفات الله -عز 
وجل-» ولو صفة من صفات الله تجلت ل يقم لها شيء لا أرض ولا 
سماء ولا بشر ولا غيرهم لو تجلت» افلا تلَى رَه لَْبَلٍ جَعَلَهُ دكا 
وَخَرّ مُوسَى صعقًا' فالشاهد أنه ربنا -سبحانه 
وتعالى- ستر هذه الصفة بالحروف والأصوات عشان نقدر نتكلم, 
عشان نقدر نقرأ الكلام اللي هو صفة ربناء فمعرفة عظمة الكلام 
بخليك وأنت بتقرأ قرآن تحمد ربنا أنه فهمك. قلنا هناك كده برضه أن 
لو واحد أستاذ في الجامعة وجه يتكلم في مادة من المواد بتاعته وتقول 
له: إيه الكلام ده مش فاهم يقول لك: ما أنت ما تقدرش تفهمني أنت 
مين عشان تفهم؟ الكلام كلام كبير عايز ناس كبار تفهم» لله المثل 
الأعلى في السماوات والأرض وهو العزيز الحكيم, ربنا فهمك كلامه, 

كريم إنه خلاك تفهم كلامه» سبحان الله العظيم! في أعظم من ربنا؟ 
وعلى العظمة دي كلها خلى كلامه "ولذ يَسَرْنَا الْقُرَآنَ للذكر' 
> يسر لك القرآن أنك تفهم. 


فلذلك من رحمة ربنا برضه في الذكر إنه سمح لك إنك إنت تقول امه 
وأنت عاصي» عشان كده واحد لما مات ابنه وده من طوام الصوفية 
برضه رفض إن هو يتقبل العزاء لا لا ماحدش يجيني, ولا يقابل حد وفر 
وساب البلد خير ليه؟ قال: غيرة على الله أن يذكر اسم الله على الغفلة. 
يقولون عظم الله أجرك, عظم الله أجرك» عظم الله أجرك, وهم لا يذكرون 
كلمة الله بالذكر وإنغا بالغفلة, عظم الله أجرك عظم الله أجرك كده 
بالغفلة» مش واخدين باهم من كلمة الله» قد إيه بتقول الله على الغفلة؟ 
والله تاكل والله تشرب والله تعمل» الله الله على الغفلة, مع شديد 
الأسف. 

الشاهد استحضار لذة الذكر بأن تلحظ نعمة الله عليك أن أنالك شرف 


ذكره وكرامة ورود كلماته على خاطرك. 

تلاتة: لزوم جانب الاحتشام عند ذكر الله باستحضار مراقبته واطلاعه 
كان بعض السلف إذا ذكر الله لم يمد رجليه. وقد وصف الله -سبحانه 
وتعالى- المؤمنين بقوله: "ذا ذَكِرَ الله وَجِلَتْ قُلُوُمْ". ووجل القلب 
خوفه من اللّه. قال أبو حيان في تفسيره: وقرأ ابن مسعود: إذا ذكر الله 
فرقت قلوجم» وقرأ أيّ: فزعت قلوجم. لازم استحضار الاحتشام, إنك 
تذكر الله -عز وجل- وأنت مستشعر -اللي جاية بقى الرابعة 
توضحها- . 

أربعة: أن يستشعر ويستحضر معى "أنا مع عبدي ما ذکرن وتحركث 
بي شفتاه". أنا مع عبدي إذا ذكرن وتحركت بي شفتاه. ولا يحولنَ عطن 
الفلاسفة والمتكلمين والمعطلة والجهمية بينك وبين حمال هذا المعنى 
وجلاله» فما مت بنيت في ذهنك مقام الربوبية على الإثبات والتنزيه, 
فأمرَ النصوص كما جاءت كما فعل السلف» تنتفع ببركة تلك 
النصوص. وأعلم أن المدد من الله على قدر تقواك وصبرك. و 
القلب على قدر استجماع الفكر في الذكر, والدليل قوله -تعالى 

Ten‏ 6 ي o‏ و ر ع8 0 5 ۹ و 1م بره ن دص 0 ايه 
لى إن تطبرو وَتَعَقَوا ويأتوكم من فؤرهم هذا بمددكم ربكم َة 
آلاف منَ المَلائگة مُسَوّمِينَ" آل عمران:8؟7١.‏ 


خامسا: عدم اليأس من تأخر الفتح واحد قال استغفر الله ألف مرة 
وقلبه ماجاش» ماجاش» ماتقلقش اصبر كمان ألف» أسبوع وقلبه 
ماجاش» شهر وقلبه ماجاش» سنة وقلبه ماجاش» الصبر» الصبر» عدم 
اليأس من تأخر الفتح فمن أدمن قرع الباب يوشك أن يؤذن له 
وملازمة الإلحاح والوقوف بالباب مع الإطراق بانكسار واختجال علامة 
التوفيق والقبول» تأمل قوله -تعالى-: "وَعَلَى الَلائة الَذِينَ خُلَهُوا حى 
إِذَا ضَاقَتْ عَلَيِهِمْ الأرْضُ ا رَحْبَتْ وَضَاقَتْ عَلَيْهِمْ أَنفْسُهُمْ وَظَنُوا أن 
إا مَلّجَأً مِنَ الله إلا إِلَبْه م تاب عَلَيْهِمْ لِيَُوبُوا" التوبة:./١١2‏ تجد أن 
المحَلّف ممتحن في حقيقة الأمر» 'وَلِيْمَخِصَ الله الّذِينَ منوا وَبمْحَقَ 
الْكَافِرِينَ" آل عمران: .١ 4١‏ 

سادساً: يقول ابن القيم عليه رحمة الله: من الذاكرين من يبدأ الذكر 
بلسانه, وإن كان على غفلة: ثم لا يزال فيه حتى يحضر قلبه فيتواطاً 
على الذكرء ومنهم من لا يرى ذلك ولا يبدا على غفلة» بل يسكن 
حتى يحضر قابه» فيشرع بالذكر في قلبه. فإذا قوي استتبع لسانه فتواطآ 
جميعًاء فالأول ينتقل الذكر من لسانه إلى قلبه والغاني ينتقل الذكر من 
قلبه إلى لسانه» من غير أن يخلو قلبه منه» بل يسكن أولًا حتى يحس 
بظهور الناطق فيه فإذا أحس بذلك نطق قلبهء ثم انتقل النطق القلبي 
إلى الذكر اللسان» ثم يستغرق في ذلك حتى يجد كل شيءٍ منه ذاكرا. 
وأفضل الذكر وأنفعه ما واطأ فيه القلب اللسان, وكان من الأذكار 
النبوية» وشهد الذاكر معانيه ومقاصده. 

أفضل الذكر وأنفعه خد الشروط دي: 

أولّا: ما واطأ القلب فيه اللسان» يبقى القلب واللسان شغالين. 

اتنين: وكان من الأذكار النبوية» على السنة من كلام البي -صلى الله 
عليه وسلم-. 

تلاتة: وشهد الذاكر معانيه ومقاصده» فاهم بيقول إيه» هو دا أنفع 
الذكر. 


الشيخ رضا -ربنا يهديه ويتوب عليه- بيقول إيه: ومثل هذا لا يحسنه 
إلا ابن القيم -رحمه الله تعالى-» والمذهب عندنا -عند الشيخ رضا 
عليه رحمة الله وعندنا برضه» لا عنده هو بس- يقول: والمذهب عندنا 
هو الوسيلة الثانية أي عدم الابتداء على الغلفةء بل يسكن الذاكر 
حت يحضر القلب. يبقى عمره ما هيذكر ربنا يا شيخ رضا ربنا 
يهديك ويتوب عليك»› اللي هو يقعد ساكت لحد قلبه ما يحضر 
وبعدين يبدأ بلسانه دا مذهبه, والكلام دا مينفعش مع شباب عصرناء 
الشباب بتوعنا دول لو قعد ساكت كده هيسرح, هيفكر في البنت» 
هيروح مش عارف فين, لا دا أنا عايزه ينطق بلسانه وممكن يعلي بيها 
صوته يسمع نفسه عشان يحضر قلبه» ينطق بلسانه استغفر الله 
استغفر الله استغفر الله استغفر الله ومع كل استغفر الله يستحضر 
ذنب أو هو ذنب واحد حاطه قدام عينيه وعمال يقول استغفر الله 

استغفر الله كأنه بيقطع الذنب بيمحوه» مع الضغط دا القلب يحضر؛ 
لکن دا هجيب قلبه منين دا غلبان» دا عيال مش لاقية تاكل» مش 
لاقية تاكل حسنات يعني أقصد., المذهب عنده هو الوسيلة الثانية أي 
عدم الابتداء على غفلة بل يسكن الذاكر حتى يحضر القلب» وسبيله 
-إزاي يحضر قلبه- أن يستحضر نفسه واققًا بباب الرحمة مطرقًا 
ينتظر الإذن بالدخول» ويجول بقلبه الكسير حول معان الرحمة والود 
والقبول» فذلك قمينٌ أن بحضر به القلب. غلابة يا رضا غلابة ياخوياء 
أما لزوم كون الذكر من الوارد في السنة فهذا بدهي لا نطيل في تقريره. 
فمن سلك غير طريق محمد -صلى الله عليه وسلم- أنَّ له الوصول, 
الكلمة اللي قاها جميلة مش عايز أعديهاء إن الإنسان يحضر بقلبه 
الأول قبل ما ينطق بلسانه. وإزاي أنه يتخيل نفسه واقف على باب 
ربنا بيطلب يا رب دخلني بقی» يا رب ذگرن بقى, لإن احنا بنقول إن 
الذكر محتاج ذكر قبله وذكر بعده» أن الله -عز وجل- ذكرك فذكرك 
فلما ذگرته ذكرك» هو الذكر كده» بس استحضار المعان الكبيرة دي 

برضه خلى الغلابة دول يبدأوا الأول بلسانه ويفضل يعافر بلسانه لحد 
ما يجيب قلبه, وبعدين دي تبقى مرحلة تدريجية بعد كده. 


أما شهود معان الذكر ومقاصده فهذا من أعظم أبواب حضور القلب 
والانتفاع بالذكرء وخاصة إذا كانت من المعانن الراقية الرفيعة التي 
صيغت في حنايا سيد الذاكرين -عليه أفضل الصلاة وأَنم التسليم-. 
وسنضرب مثالا ده سماحة الشيخ رضا بيقول: وسنضرب مثالا في 
كيفية التفكر والتدبر في الذكر ليكون كالشاهد على غيره من 
الأذكار» فمن أذكار الصباح والممساء التي يرددها المؤمن كل يوم 
صباحًا ومساءً قوله -صلى الله عليه وسلم-: "أصبحنا وأصبح الملك 
لله والحمد لله لا اله إلا الله وحده لا شريك له, له الملك وله الحمد 
وهو على كل شيء قدير ري أسألك خير ما في هذا اليوم وخير ما 
بعده» وأعوذ بك من شر ما في هذا اليوم وشر ما بعده» رب أعوذ بك 
من الكسل وسوء الكبر. رب أعوذ بك من عذاب في النار وعذاب| 
في القبر", الحديث رواه مسلم. فيستحضر ما ذكرناه آنقاء ثم يتدبر 

الكلمات مظهرًا الفقر والاحتياج والمسكنة, ويجول بقلبه في ملك الله 
وملكوته فيتحقق عنده حقائق النعم» أصبحناء ويُبصر به عظيم منة الله 
إذ منّ عليه بالحياة فأصبح معا مع أنه كان آيسًا من إدراك الصباح. 
سبحان الله كأن الذكر ده متفق عليه في استحضار القلب» سبحان الله 
اللي أنا أذكره من مشايخنا لما اتعلمت إنه أول ما علمني حقيقي والله. 
علمني الذكر ده الله يرحمه رحمة واسعة ويتغمده بواسع رحمته, الشيخ 
قال لي: عارف يا بني احنا بنقول الصبح لا إله إلا الله وحده لا شريك 
له» له الملك وله الحمدء وهو على كل شيء قدير, ليه؟ لما تقول لا 
إله إلا الله, لا إله إلا الله نفي وإثبات, وحده لا شريك له., له الملك, 
له الملك أنك تبقى خارج للدنيا وأنت عارف أن الملك ده كله بتاع 
مين؟ بتاع ربناء هو المتصرف فيه كيف يشاءء أمره بين الكاف والنون, 
لو أنت قولت الصبح ۴۳ مرة» مرة في بعد الصلاة ومرة بعد ۳٣۳‏ 
و٣٣‏ و٣٣‏ آدي اتنين ما هو أنت في الصلاة بتقول إيه؟ استغفر الله 
استغفر الله» استغفر الله اللهم أنت السلام ومنك السلام تباركت 
ياذا الجلال والإكرام, اللهم أعني على ذكرك وشكرك وحسن عبادتك. 

اللهم لا مانع م أعطيت ولا معطي لما منعت ولا ينفع ذا الجد منك 
الجد, لا إله إلا الله وحده لا شريك له. له الملك وله الحمد» وهو على 
كل شيء قديرء لا إله إلا الله, ولا نعبد إلا إياه له النعمة وله الفضل 
وله الثناء الحسن» لا إله إلا الله تخلصين له الدين ولو كره الكافرون, 
يبقى دي واحدة وبعدين بتقول سبحان الله #7 والحمد لله ۳۳ والله 
أكبر ۳۳ وتختم بإيه؟ لا إله إلا الله وحده لا شريك له يبقى كم؟ ۲. 
وأصبحنا وأصبح الملك لله تقول فيها لا إله إلا الله بقوا كم؟ بقوا ۳ 
وعشرة قبل أن تثني رجلك بقوا 2١7‏ و١٠١٠‏ في أذكار الصباح يبقوا 
كم؟ ١١”‏ مرة الصبح قبل ما تتحرك, ١١‏ مرة تقول إيه؟ لا إله 
إلا الله وحده لا شريك له له الملك وله الحمد وهو على كل شيء 
قدير, ١١7‏ مرة ليه؟ عشان تأكد على نفسك ١١”‏ مرة له الملك, 
فتمشي في الشارع أن أدمغة الناس دي كلها في إيد ربناء وعربيات 
الناس دي كلها رزق ربناء وعمارات الناس دي كلها ملك ربناء وملك 
الناس دي ومناصب الناس دي كلها مُلك ربناء وانت عبد ربناء اللي 
ده مُلكه. يبقى تعيش وقلبك متعلق بيه وحده» هو اللي بيسير الكون 

شبكة الطربق إلى الله way2allah<com‏ 
-سبحانه وتعالى-» تعيشها دي تعيشها حقيقي» مهمة جذا إنك 
تعيش المعنى ده لما تيجي تقوها بقى المغرب» برضه المغرب كام؟ 
» عشان تنام من غير #موم, تيجي تحط دماغك كده هنعمل ايه 
بكرة؟ مفيشء له الملك؛ الملك ملكه, هو المتصرف -سبحانه وتعالى- 
. له الملك وله الحمد وهو على كل شيء قدير. 


لذلك كان عندي مشروع زمان إن أنا أشرح الأذكار؛ أذكار الصباح 
والمساءء لأن كتير من الشباب بيقول الأذكار وهو مش دريان» مش 
عارف معناها إيه» مش عارف الكلام إيه» وشرح الأذكار ممتع لما 
تقولها بقى وأنت فاهم بتقول إيه هتقول مين اللي نور النور. كنت 
عايش في ضلمة أنت وكان اللعب والتهريج» أنا بحبكم في الله معلش 
هنعيد تان معانا كلام الشيخ رضا الحلقة الجاية بحبكم في الله والسلام 
عليكم ورحمة الله وبركاته. 

